# K'inich Janaab' Pakal

K'inich Janaab' Pakal (març del 603 – agost del 683), més conegut com a Pacal el Gran (o Pakal II), va ser un rei maia de la ciutat estat de Palenque durant el període clàssic d'Amèrica tardà de les cultures mesoamericanes precolombines.

## Biografia

K'inich Janaab Pakal va néixer el 23 de març del 603 (compte llarg 9.8.9.13.0, roda calendàrica 8 Ahaw 13 Pop), fill de la princesa Sak K'uk', Au Blanca (~580 - 640), que era descendent de la família regnant. Son pare, K'an Mo' Hix, probablement no provenia d'una dinastia governant; se sap que va morir el 643. Pacal es va casar amb Tz'akbu Ajaw (~612 - 672), amb qui va tenir tres fills, dos dels quals van succeir-lo, K'inich Kan Balam II (635 - 702) i K'inich K'an Joy Chitam II (644 - ~721); el tercer, Tiwol Chan Mat (647 - 680), que no va arribar a regnar mai, va ser el pare dels següents governants de Palenque, successors de K'inich K'an Joy Chitam II.

## La tomba

La tomba de Pakal es va trobar al conegut temple de les Inscripcions de Palenque. La troballa va ser de l'arqueòleg francès (nacionalitzat mexicà) Alberto Ruz Lhuillier, el 1949; mentre examinava el terra del temple, es va adonar que hi havia una dotzena de forats a terra, disposats de forma simètrica, que podien haver servit per a ancorar o suportar un tron. En observar de prop els forats, va detectar una escletxa a la llosa i una cavitat buida a sota. El 15 de juny del 1952, van acabar de treure la runa que obstruïa el pas i van arribar a la cambra funerària.

## Galeria fotogràfica
### Arquitectura

* Temple de les inscripcions, vista general
* Palau de Palenque, vista general
* Estela de Madrid, part del tron trobat al pati central del palau, avui al Museo de América

### Aixovar funerari

* Joies de l'aixovar funerari
* Màscara funerària
* Màscara del cinturó cerimonial

## Referències i notes

* ↑ Aquestes són les dates indicades a les inscripcions maies: en el calendari del compte llarg, 9.8.9.13.0 i 9.12.11.5.18 (Tiesler & Cucina 2004, p. 40)
* ↑ En alguns llocs se l'esmenta com a Pakal I, ja que no tenen en compte el seu avi matern, Janaab' Pakal, que no va arribar a obtenir el rang d'Ahau i a qui anomenen Pacal el Vell (Spencer 2007)
* ↑ «Mesoweb Encyclopedia». Arxivat de l'original el 2006-03-21. [Consulta: 7 novembre 2013].
* ↑ Sabines, 1993, pàg. 69
* ↑ Peter Matthews: Who’s who in the Classic Maya World
* ↑ El sueño interrumpido de Pakal el Grande, “El señor de la Pirámide”. A 60 años del hallazgo de la tumba de Pakal Arxivat 2012-06-20 a Wayback Machine.. Carmen Mondragón Jaramillo (INAH). (castellà)

## Bibliografia

* Tiesler, Vera; Cucina, Andrea. Janaab' Pakal de Palenque: Vida y muerte de un gobernante maya. Mexico: UNAM, 2004. ISBN 978-970-32-1489-1 [Consulta: 5 maig 2013].
* Spencer, Kaylee Rae. Framing the Portrait: Towards an Understanding of Elite Late Classic Maya Representation at Palenque, Mexico. Austin: University of Texas at Austin, 2007. ISBN 978-1-10901-052-7 [Consulta: 5 maig 2013].
* Skidmore, Joel. «The Rulers of Palenque. A Beginner's Guide» p. 71-73, 2008. [Consulta: 6 maig 2013].
* Sabines, Jaime (1993). «La mujer indígena como escritora y portadora de la cultura». II Festival de Escritores Chiapanecos. Tuxtla Gutiérrez: Universidad Autónoma de Chiapas. (castellà)